โตโยต้า ไฮลักซ์
รุ่นที่ 5 (N80, N90, N100, N110; พ.ศ. 2532)

| ไฮลักซ์ ไมตี้เอ็กซ์ (N80, N90, N100, N110) |
| --- | --- |
โตโยต้า ไฮลักซ์ 4X4 ดีเซล ปี 2537–2540 (ปรับโฉม)
ภาพรวม
เรียกอีกชื่อ: โตโยต้า ปิกอัพ ฟ็อลคส์วาเกิน ทาโร
เริ่มผลิตเมื่อ: สิงหาคม พ.ศ. 2531 – พ.ศ. 2540
แหล่งผลิต: ญี่ปุ่น: โทโยตะ, จังหวัดไอจิ; ฮามูระ, โตเกียว (ฮีโน่) อาร์เจนตินา: ซาราเต โคลอมเบีย: เอนวิกาโด (โซฟาซา) เยอรมนี: ฮันโนเฟอร์ (ฟ็อลคส์วาเกิน) ไทย: สำโรงใต้ (สมุทรปราการ) สหรัฐ: ฟรีมอนท์ รัฐแคลิฟอร์เนีย (NUMMI; ถึง พ.ศ. 2538)
ผู้ออกแบบ: ชิเกโอะ อาไซ
ตัวถังและช่วงล่าง
รูปแบบตัวถัง: รถกระบะ 2 ประตู รถกระบะ 4 ประตู
โครงสร้าง: เครื่องยนต์วางหน้า, ขับเคลื่อนล้อหลัง เครื่องยนต์วางหน้า, ขับเคลื่อนสี่ล้อ
รุ่นที่คล้ายกัน: โตโยต้า โฟร์รันเนอร์/ไฮลักซ์ เซิร์ฟ (N120/N130) โตโยต้า คลาสสิก โตโยต้า กีจัง (F40/F50) ฟ็อลคส์วาเกิน ทาโร
ระบบส่งกำลัง
เครื่องยนต์: เบนซิน: 1.8 L 2Y-U I4 2.2 L 4Y I4 2.4 L 22R-E I4 3.0 L 3VZ-E V6 ดีเซล: 2.4 L 2L I4 2.8 L 3L I4
ระบบเกียร์: เกียร์ธรรมดา 4-สปีด เกียร์ธรรมดา 5-สปีด เกียร์อัตโนมัติ 4-สปีด
มิติ
ระยะฐานล้อ: ตอนเดียว: 2,616 mm (103.0 in) ตอนเดียว (ช่วงยาว): 2,850 mm (112.2 in) ตอนครึ่ง: 3,086 mm (121.5 in) ตอนครึ่ง V6: 3,096 mm (121.9 in)
ความยาว: ตอนเดียว: 4,435 mm (174.6 in) ตอนเดียว (ช่วงยาว): 4,724 mm (186.0 in) ตอนครี่ง: 4,905 mm (193.1 in) ตอนครึ่ง DLX (ช่วงยาว 4WD): 4,719 mm (185.8 in) ตอนเดียว DLX (4WD): 4,430 mm (174.4 in)
ความกว้าง: 1,689 mm (66.5 in)
ความสูง: ตอนเดียว 2531–34: 1,544 mm (60.8 in) ตอนเดียว (ช่วงยาว) 2531–34: 1,539 mm (60.6 in) ตอนครึ่ง (2WD) 2531–34: 1,549 mm (61.0 in) ตอนเดียว (ช่วงยาว 4WD) 2531–34: 1,704 mm (67.1 in) ตอนครึ่ง (4WD) 2531–34: 1,709 mm (67.3 in) ตอนเดียว 2534–40: 1,590 mm (62.6 in) ตอนเดียว 2534–40: 1,595 mm (62.8 in) ตอนครึ่ง (4WD) 2534–40: 1,755 mm (69.1 in) ตอนเดียว (4WD) 2533–40: 1,750 mm (68.9 in)
โฉมนี้เป็นโฉมแรกที่ไฮลักซ์มีบอดี้แบบ 2 แถว 4 ประตู (ดับเบิ้ลแค็บ) เกียร์อัตโนมัติเพิ่มจาก 3 สปีด เป็น 4 สปีด และไฮลักซ์ได้รับรางวัล Truck of the Year (รถบรรทุกแห่งปี) ประจำปี พ.ศ. 2532
โฉมนี้ประสบความสำเร็จดีมากและผลิตอยู่นานถึง 9 ปี บริษัทฟ็อลคส์วาเกิน (Volkswagen) ได้เซ็นสัญญาดูแลและนำไฮลักซ์เฉพาะโฉมนี้เข้าสู่ตลาดรถยนต์ในเยอรมนี ในชื่อ ฟ็อลคส์วาเกิน ทาโร (Volkswagen Taro) ตั้งแต่ปี พ.ศ. 2532 ถึงปี พ.ศ. 2540
ใน พ.ศ. 2538 โตโยต้าได้ผลิตรถกระบะรุ่นโตโยต้า ทาโคมา (Toyota Tacoma) เพื่อส่งรถกระบะโตโยต้าเข้าตลาดสหรัฐอีกครั้งแทนรุ่นไฮลักซ์ที่จู่ ๆ สหรัฐก็หยุดนำเข้าไปตั้งแต่ พ.ศ. 2529
ส่วนในประเทศไทย โฉมนี้เป็นที่รู้จักในนาม โตโยต้า ไฮลักซ์ ไมตี้เอ็กซ์ (Toyota Hilux Mighty-X) ซึ่งจำหน่ายในประเทศไทยตั้งแต่ปี พ.ศ. 2533–2541 ซึ่งในประเทศไทยมีการจำหน่ายทั้งหมด 3 แบบ ได้แก่ แบบช่วงยาวตอนเดียว แบบตอนครึ่ง และแบบ 4 ประตู และมีการแบ่งรุ่นของโฉมนี้ออกเป็น 4 รุ่น ดังนี้
รุ่นที่ 1 (พ.ศ. 2533 - 2534) ถือเป็นรุ่นแรกของ Hilux Mighty-X ที่จำหน่ายในประเทศไทย รุ่นนี้เรียกว่า รุ่นกระจกเล็ก หน้าแถบ 2 ชั้น เนื่องจากเป็นรุ่นที่ใช้กระจังหน้าแบบแถบแนวนอน 2 ชั้น ตรงกลางของกระจังหน้าเป็นตัวอักษร TOYOTA และใช้กระจกมองข้างเป็นกระจกขนาดเล็ก รุ่นนี้ที่เปิดฝากระบะท้ายเป็นแบบด้ามจับ 2 ข้าง
รุ่นที่ 2 (พ.ศ. 2534 - 2537) รุ่นนี้มีชื่อเรียกว่า รุ่นกระจกเล็ก หน้าแถบ 3 ห่วง รุ่นนี้มีความเปลี่ยนแปลงจากรุ่นแรกเล็กน้อย โดยรุ่นนี้ใช้กระจังหน้าแบบแถบแนวนอนชั้นเดียว ตรงกลางของกระจังหน้าเป็นรูปสัญลักษณ์สามห่วง ซึ่งได้มีการทยอยเปลี่ยนในรถหลายรุ่นแทนที่การใช้ตัวอักษร TOYOTA และใช้กระจกมองข้างเป็นกระจกขนาดเล็ก รุ่นนี้ที่เปิดฝากระบะท้ายยังคงใช้เป็นแบบด้ามจับ 2 ข้าง
รุ่นที่ 3 (พ.ศ. 2537 - 2539) รุ่นนี้มีชื่อเรียกว่า รุ่นกระจกใหญ่ หน้าตัว T รุ่นนี้มีความเปลี่ยนแปลงเพิ่มเติมจากรุ่นที่ 2 โดยรุ่นนี้ใช้กระจังหน้ารูปตัว T ตรงกลางของกระจังหน้ายังคงใช้เป็นรูปสัญลักษณ์สามห่วง และได้เปลี่ยนกระจกมองข้างเป็นขนาดใหญ่ ที่เปิดฝากระบะท้ายเปลี่ยนเป็นแบบเปิดด้วยมือเดียว เหมือนที่เปิดประตูรถ ยกเว้นแบบตอนเดียวที่ยังคงใช้แบบด้ามจับ 2 ข้างเหมือนเดิม
รุ่นที่ 4 (พ.ศ. 2539 - 2541) รุ่นนี้มีชื่อเรียกว่า รุ่นหน้าใหม่ โป่งข้าง รุ่นนี้เป็นรุ่นสุดท้ายที่จำหน่ายในประเทศไทย และรุ่นนี้ถือเป็นการเปลี่ยนแปลงครั้งใหญ่ โดยรุ่นนี้ใช้กระจังหน้าเป็นแถบแนวนอน 4 แถบ ตรงกลางของกระจังหน้ายังคงใช้เป็นรูปสัญลักษณ์สามห่วง เปลี่ยนไฟเลี้ยวใหม่ และเปลี่ยนไฟหน้าเป็นแบบเต็มกรอบ มีแค่แบบตอนเดียวที่ยังคงใช้กระจังหน้าและไฟเลี้ยวเป็นแบบเดียวกันกับรุ่นที่ 3 กระจกมองข้างยังคงใช้เป็นขนาดใหญ่ ที่เปิดฝากระบะท้ายของทุกรุ่นยังคงใช้แบบเดียวกันรุ่นที่ 3 นอกจากนี้ ลักษณะเด่นของรุ่นนี้ก็คือ บริเวณบังโคลนล้อจะมีลักษณะเป็นโป่งด้านข้างทั้ง 4 ล้อ